
Fokus  på  familien 


Ved  stavskonferencen  i  Københavns  Stav 
den  19.  og  20.  april  var  det  fortrinsvis 
familien  der  var  i  fokus.  Til  en  fuld 
kirkesal  talte  ældste  Stein  Pedersen, 
halvfjerdser-områdeautoritet,  om 
familieproklamationens  specielle  status 
blandt  Kirkens  øvrige  dokumenter. 


Det  er  vigtigt,  sagde 
ældste  Pedersen,  at 
forstå,  at  denne  proklama- 
tion om  familien  kommer 
fra  dem,  der  har  adgang  til 
guddommelig  inspiration. 
For  os  er  denne  proklamati- 
on hellig  skrift. 

Ældste  Pedersen  fortalte 
Kirkens  medlemmer  og 
gæster  ved  mødet  lørdag 
aften,  at  der  ikke  er 
udsendt  mange  proklamati- 
oner i  Kirkens  historie. 

-  Vi  må  derfor  tage  den- 
ne proklamation  meget 
alvorligt. 

Ældste  Pedersens  gen- 
nemgang af  proklamatio- 
nen og  dens  indhold  kom 
som  en  opfølgning  af  afte- 
nens øvrige  talere,  der  alle 
med  undtagelse  af  aftenens 


første  taler,  søster  Jytte 
Olsen  fra  Amager  Gren, 
talte  om  familien  og  dens 
betydning. 

Jytte  Olsen,  der  er  med- 
lem af  stavens  EVU-grup- 
pe,  havde  fået  til  opgave  at 
tale  om  Enlige  Voksne,  hvil- 
ket hun  gjorde  fremragen- 
de. Ved  en  gennemgang  af 
Kirkens  trefoldige  mission 
kom  hun  med  eksempler  på 
og  opfordringer,  til  hvordan 
enlige  voksne  medlemmer 
af  Kirken  kan  bidrage  til,  at 
Herrens  værk  går  fremad. 

Jytte  Olsen  påpegede 
vigtigheden  af,  at  alle  Kir- 
kens medlemmer  blev 
betragtet  som  enkeltindivi- 
der og  ikke  om,  hvorvidt  de 
var  gift  eller  enlige.  Hun 
fortalte  forsamlingen,  at 


s: 


Stavspræsiåent  Johan  S.  Koch  og  halvfjerdser- områdeautoritet 
Stein  Pedersen  efter  konferencens  hovedmøde.  (FOTO:  TD) 


stavens  Enlige  Voksne  var 
en  gruppe,  der  kunne 
bidrage  med  meget  til  Kir- 
ken, men  at  den  også 
bestod  af  mennesker,  der 
havde  behov  for  hjælp. 


Stavspræsidentskabet  i  Københavns  Stav  på  forhøjningen  med  ældste  Stein  Pedersen 
halvfjerdser- områdeautoritet. 


(FOTO:  TD) 


Storfamilier 
og  sammenhold 

Søster  Krag  fra  Amager 
Gren  fortalte  om  sin  egen 
familie  med  syv  søskende 
og  de  egenskaber,  hun  hav- 
de lært  ved  at  vokse  op  i 
sådan  en  stor  familie.  Det 
var  ting  som  sammenhold, 
indbyrdes  kærlighed,  sam- 
arbejde og  værdien  af  at 
bidrage  til  familiens  fysiske 
behov.  Disse  værdier  blev 
plantet  solidt  i  barndom- 
men og  var  med  til  at  for- 
berede søster  Krag  til  at 
stifte  sin  egen  familie  og 
senere  modtage  evangeliet. 

-  Da  vi  mødte  missio- 
nærerne, syntes  jeg,  det  var 
dejligt  at  møde  en  Kirke 
med  en  sådan  fokus  på 
familien,  sagde  søster  Krag. 

Bror  Erik  Toft  fra 
Københavns  3.  Ward  fort- 
satte med  at  tale  om  famili- 
en og  dens  tilstand  i  det 
danske  samfund.  Ved  hjælp 

af  statistikker  og  aktuelle 
avisartikler  kunne  bror  Toft 
fortælle,  at  familiens  status 
i  det  danske  samfund  ikke 
er  så  ringe  endda.  Antallet 
af  vielser  er  gået  op  de  sid- 
ste ti  år,  og  antallet  af  skils- 
misser er  gået  en  lille  smule 
ned. 

Danskerne  er  også  igen 
begyndt  at  føde  børn,  og 
antallet  af  legale  aborter  er 
ligeledes  nedadgående. 

Hvorfor  er  det  gået 
sådan?  spurgte  Erik  Toft  og 
svarede,  at  selv  om  vi  i  Kir- 
ken måske  ikke  kan  tage 
hele  æren  for  denne 
ændring  i  livsstil  i  det  dan- 
ske samfund,  så  nytter  det 
noget.  Det  nytter  noget,  at 
vi  siger  vores  mening  og 
proklamerer  hvad  vi  står 
for  i  Kirken. 

-  Det  er  derfor  på  sin 
plads,  at  vi  har  familie- 
proklamationen. Den  siger 
sort  på  hvidt,  hvor  vigtig 
familien  er. 

Bror  Toft  underholdt 
levende  forsamlingen  med 
populærpsykologi  om 
mænd  og  kvinders  forskel- 
ligheder og  sluttede  med  en 
kraftig  opfordring  til  alle  de 


tilstedeværende  mænd  om 
at  elske  deres  hustruer,  for 
»så  vil  jeres  familier  blom- 
stre, og  det  vil  betyde,  at 
Kirken  vil  blomstre«. 

Ansvar  som  forældre 

Søster  Anne  Bernskov, 
præsidentinde  for  stavens 
Primary  fortalte,  hvordan 
hun  efter  sin  nye  kaldelse 
er  begyndt  at  se  mange  ting 
fra  en  anden  synsvinkel, 
nemlig  børnenes. 

Hun  refererede  til  præsi- 
dent Hinckleys  tale  fra 
oktoberkonferencen  1996, 
hvor  profeten  talte  til  Kir- 
kens mødre. 

Søster  Bernskov  opfor- 
drede forsamlingen  til  at  gå 
hjem  og  læse  profetens  tale. 

-  For  selvom  børn  i 
Danmark  har  det  godt,  så 
er  der  også  børn,  der  lider 
åndelig  sult,  sagde  søster 
Bernskov,  også  i  vores  kir- 
ke. 

Søster  Lisa  Koch  fortale 
om  én  af  sine  sønner,  der  i 
folkeskolen  var  blevet  næg- 
tet deltagelse  i  en  lejrskole 
på  grund  af  dårlig  opførsel. 
Lige  meget  hvad  den  dreng 
gjorde  for  at  ændre  sig,  til- 


lod læreren  i  hans  klasse 
det  ikke.  Først  da  han  for- 
lod folkeskolen  og  begyndte 
i  gymnasiet  med  nye  men- 
nesker, lykkedes  det  for 
ham  at  ændre  sit  liv  og  sin 
adfærd. 

-  Lad  os  hjælpe  hinan- 
den ved  at  give  plads  til,  at 
vi  kan  forandre  os,  opfor- 
drede søster  Koch. 

Mand  og  kvinde 
lige  i  ægteskabet 

Også  stavspræsident  Johan 
Koch  talte  om  familien  og 
dens  betydning. 

Stavspræsidenten  belær- 
te forsamlingen  om,  at  ens 
ægtefælle  er  den,  man  skal 
elske  forud  for  alle  andre, 
Herren  undtaget. 

-  Det  er  ofte  sagt,  at  et 
godt  skænderi  renser  luf- 
ten, men  det  tror  jeg  ikke 
på,  sagde  stavspræsidenten. 
Skænderier  skaber  sorg.  Og 
sorg  er  det  modsatte  af  lyk- 
ke. 

Ægtefæller  kan  ikke 
være  enige  om  alt  udtrykte 
stavspræsidenten,  der  kom 
med  flere  konkrete  bud  på, 
hvordan  sådanne  uenighe- 
der bør  løses.  Bl.a  at  tage 


konfrontationen  i  sengen 
om  aftenen  med  en  hvi- 
skende stemme  og  ved  at 
kigge  op  i  loftet  i  stedet  for 
at  se  hinanden  i  øjne. 

-  Det  er  svært  at  vrisse, 
når  man  hvisker,  og  hvis 
man  ser  op  i  loftet  er  der 
ikke  én  af  de  to  parter  der 
bliver  nødt  til  at  se  væk 
først.  En  samtale  har  ikke 
en  vinder  og  en  taber. 

-  Gud  har  indstiftet 
ægteskabet,  for  at  to  lige- 
stillede parter  kan  udvikle 
sig  sammen  og  blive  ét. 

Passer  selv  børn 

Ved  søndagens  to  hoved- 
møder fortsatte  søster  Joan 
Olsen  lørdagens  tema  om 
familien  og  fortalte,  hvor- 
dan hun  selv  havde  truffet 
valget  at  gå  hjemme  og  pas- 
se sine  egne  tre  børn. 

Joan  fortalte,  hvordan 
hun  selv  var  vokset  op  i  en 
familie,  hvor  hendes  foræl- 
dre var  beseglet  til  hinan- 
den, hvor  hendes  mor  valg- 
te at  bruge  sin  tid  på  at 
opdrage  sine  børn  i  tryghed 
og  evangeliet.  Altsammen 
ting,  som  Joan  har  valgt  at 
give  videre  til  sin  familie. 

-  Satan  prøver  at  øde- 
lægge familierne,  sagde 
Joan.  Der  er  mødre,  der 
arbejder  og  børn,  der 
opdrager  sig  selv.  Forældre 
der  går  fra  hinanden,  men 
børn  har  brug  for  tryghed 
og  kærlighed.  De  har  brug 
for  et  godt  eksempel. 

Tro  i  hvert  et  fodtrin 

På  forskellig  vis  blev  temaet 
om  tro  i  hvert  et  fodtrin 
behandlet  af  resten  af  kon- 
ferencens talere.  Søster 
Nunne  Andersen  fra  Den 
Danske  Mission  talte  om 
Abraham  og  Sara  og  deres 
tro  og  tillid  til  Herren. 

-  Det  kræves  ikke  af  os, 
at  vi  forlader  vores  land, 
eller  at  vi  skal  ofre  vores 
eneste  barn,  men  det 
kræves,  at  vi  glædes  ved 
evangeliet  og  deler  det  med 
vores  medmennesker,  sagde 
søster  Andersen. 


Kirkebygningen  på  Maglegårds  Allé  kan  nu  rumme  803  mennesker  I  anledningen  af  profetens 
besøg  blev  der  foretaget  nogle  ændringer,  der  forhøjede  antallet  af  godkendte  siddepladser 
Hovedmødet  ved  stavskonferencer  i  Københavns  Stav  er  blevet  afholdt  i  to  afdelinger  i  denne 
bygning  de  sidste  to  år  efter  direktiv  fra  områdepræsidentskabet.  (FOTO;TD) 

Præsident  Andersen  for- 
talte spændende  om  præsi- 
dent Gordon  B.  Hinckley, 
hans  ungdom,  mission, 
uddannelse,  ægteskab  og 
arbejde  for  Kirken.  Præsi- 
dent Hinckley  var  pioner, 
en  foregangsmand. 

Også  ældste  Stein 
Pedersen  berørte  pionerte- 
maet, idet  han  berettede 
om  Danmarks  første  missi- 
onær Peter  O.  Hansen. 
(Ældste  Pedersen  fortalte 
en  del  detaljer,  der  er 
nævnt  i  en  artikel  i  Kirke- 


nyt, maj  1997) 

Joseph  Smith  var  et  af 
de  bedste  eksempler  på  tro 
i  hvert  et  fodtrin,  sagde 
ældste  Pedersen. 

—  Selv  da  hans  fjender 
dyppede  ham  i  tjære  og  rul- 
lede ham  i  fjer  holdt  han 
alligevel  næste  dag  en 
opmuntrende  tale  til  Kir- 
kens medlemmer,  hvor  han 
opfordrede  dem  til  at  have 
tro  i  hvert  et  fodtrin,  fortal- 
te ældste  Pedersen. 

-  Joseph  Smith  gjorde 
intet  uden  Frelseren.  Vi  er 


blevet  bedt  om  at  våge  med 
Frelseren.  Er  vi  villige  til 
det?  spurgte  Stein  Pedersen 
og  påpegede,  at  det  også  er 
tro  i  hvert  et  fodtrin. 

Evangeliet  er  et  tilbud 
til  alle,  og  vi  må  vise  tro  i 
hvert  et  fodtrin  så  mange 
kan  tage  del  i  Jesu  forso- 
ning. 

Ved  eftermiddagens 
møde  talte  ældste  Pedersen 
også  om  tiendeloven.  Han 
sagde:  »Mange  medlemmer 
betaler  ikke  tiende.  Jeg 
opfordrer  jer  til  at  leve 


tiendeloven.  Hvis  I  gør  det, 
så  vil  I  have  fremgang,  for 
tiende  betales  ikke  med 
penge  alene,  men  tiende 
betales  med  tro«. 

De  musikalske  indslag 
ved  konferencens  hoved- 
møder bestod  af  wardskoret 
fra  Københavns  3.  Ward 
under  ledelse  af  Pamla 
Winther  og  et  kombineret 
kor  fra  Allerød  Ward  og 
Slagelse  Gren  under  ledelse 
af  Tom  Ahlman. 

Susanne  Perkins 


Hvad  gjorde  størst  indtryk  på  dig  ved  denne  konference? 


Sebastian  Haibrock, 
Københavns  3.  Ward 

Det  var  ældste  Pedersens 
vidnesbyrd  om  Jesus 
Kristus,  tor  da  følte  jeg 
virkelig  Ånden. 


Susanne  Bundgaard, 
Roskilde  Ward 


Korcis  sidste  sang  gik 
lige  til  hjertet.  Det  var 


simpelthen  åndeligheden 
i  sangen,  der  gjorde  ind- 
tryk på  mig. 

Spillet  mellem  de 
kvindelige  og  mandlige 
stemmor  var  perfekt.  De 
feminine  dyder  som  tro, 
håb  og  kærlighed  blev 
understreget  af  de  kvin- 
delige sangstemmer,  mens 
mændene  flot  sang  »Guds 
ånd  som  en  ild«.  Jeg  følte 
Ånden  stærkt  under  det- 
te musiknummer. 


Anna-Maria 


Anderson, 
Frederiksberg  Ward 

Joan  (Olsens  tale  om 
familien  gjorde  et  stort 
indtryk  på  mig,  fordi 
emnet  er  så  vigtigt  for 


mig,  fordi  jeg  står  lige 
midt  i  at  opdrage  min 
egen  familie.  Talen  fik 
mig  til  at  tænke  over  vig- 
tigheden af  at  undervise 
mine  børn,  specielt  fordi 
jeg  er  alene  i  Kirken.  Det 
er  noget,  jeg  tænker 
meget  over,  og  Joans  tale 
bekræftede  nogle  ting  for 
mig. 


Steen  E.  Jørgensen, 
Roskilde  Ward 


Det  var  talen  om  Gord- 
on B.  Hinckley  af  missi- 
onspræsidenten.  Jeg  syn- 
tes, at  det  var  sjovt  at 
hore  alle  de  detaljer  om 
profetens  liv.  Mange  gan- 
ge ser  vi  profeten  som  en 
figur  deroppe  på  talersto- 


len -  derfor  var  det  dej- 
ligt ligesom  at  komme 
lidt  ind  bagved  facaden. 


Kirsten  Koch, 
Tåstrup  Ward 

Da  ældste  Stein  Peder- 
sen talte  om  Schindlers 
liste  og  sammenlignede 
den  med  Kirkens  lister, 
gjorde  det  indtryk  på 
mig.  Det  fik  mig  til  at 
tænke  på  vores  medlem- 
skab af  Kirken  og  vigtig- 
heden af  de  pagter,  vi 
indgår  i  templet  og  også, 
hvilken  forskel  vi  kan 
gøre  i  andres  liv. 

Schindler  reddede 
deres  liv  på  jorden,  men 
vi  har  mulighed  for  at 
redde  dem  i  evigheden. 

Gladsaxekoret  var  under  ledelse  af  Andreas  Richel  og  Jes  Gram.  Koret  har  eksisteret  i  mange  år  og  har  tidligere 
sunget  i  Kirken. 


(FOTO:  TD) 


To  dejlige  kor  synger 

foråret  ind 


»Så  syng  da,  Danmark,  lad  hjertet  tale, 
thi  hjertesproget  er  vers  og  sang«, 
siger  Carl  Nielsen  i  »Den  danske  sang«, 
som  blev  sunget  af  en  glad  forsamling  ved 
forårskoncerten  på  Maglegårds  Allé  i 
Søborg,  lørdag  den  12.  april  1997. 


Det  blev  en  rigtig  dejlig 
aften  med  to  store 
blandede  kor,  nemlig 

Gladsaxekoret,  under 
ledelse  af  Andreas  Richel 
og  Jes  Gram,  samt 


Koret  fra  Jesu  Kristi  Kir- 
ke af  Sidste  Dages  Hellige, 
der  var  under  ledelse  af 
Susanne  Perkins. 

Gladsaxekoret,  hvor  alle 
var  stilfuldt  klædt  i  hvidt 


og  sort,  (damerne  pyntet 
med  lette,  vårgrønne  tørk- 
læder) ,  har  sunget  i  Kirken 
flere  gange  og  er  lige  så  gla- 
de for  det,  som  vi  er  for  at 
høre  dem.  Koret  havde  et 
dejligt,  varieret  program, 
lige  fra  »Hyrden  græsser 
sine  får«  til  »Forår  i  træbe- 
net«. 

Et  særligt  instrumentalt 
indslag,  som  vakte  stor 
jubel,  var  Carl  Nielsens 
Romance  og  Humoresque  for 
oho  og  klaver  ved  Jes  Gram 
og  Susanne  Perkins. 


Koret  fra  Jesu  Kristi  Kir- 
ke af  Sidste  Dages  Hellige 
var  et  blandet  kor,  beståen- 
de af  det  oprindelige  kvin- 
dekor og  nye,  gode  herre- 
stemmer. Damerne  i  koret 
var  klædt  i  lilla  bluser  med 
en  lille  gul  brystbuket  og 
herrerne  i  hvide  skjorter 
med  en  flot  lilla  butterfly, 
hvilket  matchede  de  smuk- 
ke blomsterdekorationer  i 
salen. 

Der  blev  sunget  dejlige, 
danske  sange  samt  engelske 
og  amerikanske  folkemelo- 

Koret  fra  Københavns  Stav  var  sammensat  af  medlemmer  fra  de  jlesie  aj  stavens  enheder. 


(FOTO:  TD) 


dier  med  bl.a.  et  budskab 
om,  at  vi  skal  fryde  os,  vi 
skal  fløjte,  vi  skal  danse,  vi 
skal  le,  og  vi  skal  synge. 

En  dobbelt  dametrio 
bragte  liv  og  glæde  ved  at 
synge  det  kendte  Beatles- 
nummer  »When  I'm  sixty- 
four«,  i  et  specielt  arrange- 
ment af  Preben  Andreas- 
sen, der  er  leder  af  Brønd- 
byvester Kirkes  pigekor, 
som  også  har  sunget  til 
koncert  i  kirken  på  Magle- 
gårds Allé. 

Det  har  været  en  gan- 
ske særlig  oplevelse  at  del- 
tage i  koret,  hvor  det  for- 
ventedes, at  alle  gjorde 
deres  bedste,  og  hvor  øve- 
tiden  måtte  være  meget 
koncentreret.  Det  var  en 
svær  opgave,  men  på  grund 
af  at  vores  leder  aldrig 
mistede  troen  på,  at  det 
kunne  lade  sig  gøre,  lykke- 
des det  os  at  gennemføre 
programmet. 

Tak  for  de  flotte  plaka- 
ter, programmer  og  for  de 
smukke  blomsterdekoratio- 
ner. 

Tak  for  hver  en  hjæl- 
pende hånd  i  forbindelse 
med  forårskoncerten  og 
ikke  mindst  for  de 


hjemmebagte  kager,  der 
forsigtigt  blev  stillet  i  køk- 
kenet, for  at  vi  bagefter 
kunne  samles  og  styrke  fæl- 
lesskabet mellem  søskende 
og  de  mange  venner,  der 
var  til  stede. 
Hjertelig  tak! ! 

Sonja  Kristoffersen  er 

medlem  af  Frederiksberg 
Ward  i  Københavns  Stav  og 
formand  for  stavens  musik- 
komité. 


Søster  Smith,  fuldtidsmissionær  i  Den  Danske  Mission,  var  korets 
pianist.  Hun  øvede  tålmodigt  med  de  trofaste  herrer    (FOTO:  TD) 


Kvinderne  i  koret  har  sunget  i  et  rent  kvindekor  de  sidste  tre  år,  så  det  var  en  ny  oplevelse  at  synge 
med  herrestemmer.  (FOTO:  TD) 

Musikfireside  i  Nykøbing 

Falster  Gren 


Fra  venstre:  Præsident  Simon  Johansen,  Poul  Sørensen,  Ellen 
Johansen  og  Morten  Nymand.  (FOTO:  Kirsten  Meilsøe) 

Medlemmer  og  gæster  fra  Nykøbing 
Falster  Gren  mødtes  til  en  dejlig 
musikaften  hos  bror  og  søster  Poul  og  Inga 
Eifert/Sørensen.  Poul  og  Inga  er  forholdsvis 
nye  medlemmer  af  grenen,  idet  de  sidste  år 
købte  hus  i  Nakskov. 


I alt  1 7  mødte  op  til  denne 
hyggelige  aften,  der 
begyndte  med  en  sang  og 
en  bøn,  hvorefter  det  gik 
slag  i  slag  med  danske  og 
amerikanske  folkesange  for 
så  at  skifte  genre  til  Kirkens 
grønne  salmebog. 

-  Vi  havde  set  frem  til 
denne  aften  i  meget  lang 
tid,  fortæller  bror  Poul 
Sørensen,  der  blev  medlem 
af  Kirken  for  2  år  siden,  da 
han  kom  i  Københavns  3. 
Ward.  Poul  er  nu  præsident 
for  Søndagsskolen  i  grenen, 
og  Inga  er  Hjælpeforenin- 
gens  præsid entinde. 

Grenen  havde  inviteret 
Per  og  Kirsten  Meilsøe  fra 
Københavns  3.  Ward  til  at 
komme  og  spille  og  fortælle 
om  deres  ungdom  og  liv  i 
Kirken  og  glæden  ved  at 
spille  og  synge.  Så  efter  en 
times  motion  for  stemme- 


båndet fortalte  bror  Meil- 
søe om  sin  ungdom  og 
hvordan  det  var  i  Kirken, 
da  han  blev  medlem. 

-  Bror  Meilsøe  fortalte 
også  om,  hvordan  han  tidli- 
gere havde  spillet  blokfløj- 
te, fortæller  bror  Sørensen, 
der  dog  tilføjer,  at  det  ikke 
blev  til  nogen  demonstrati- 
on. 

Musikken  blev  efterfulgt 
af  forfriskninger,  der  bidrog 
til  den  gode  og  hyggelige 
stemning. 

-  Inga  og  jeg  er  glade 
for,  at  vi  på  denne  måde 
kan  bruge  vores  hjem  til 
glæde  for  grenen,  siger 
Poul,  der  for  at  gøre  denne 
aften  til  noget  helt  specielt 
endda  kørte  helt  til  Køben- 
havn for  at  hente  et  nyligt 
arvet  klaver. 

RED 


Lita  Petersen,  Martin  Eijert  og  bror  Anders  Jakobsen. 

(FOTO:  Kirsten  Meilsøe) 


Ældste  Banzhaf,  Rachel  og  Robert  Jeyisen. 


(FOTO:  Kirsten  Meilsøe) 


Grenen  har  startet  et  grenskor,  der  synger  ved  grenens 

nadvermøder  (FOTO:  Poul  Sørensen) 

Enlige  Voksne  holder  igen 
påskestævne  i  København 


Pia  Pedersen  fra  Ålborg  og  Erik  Berger  fra  Norge  besøgte 
Den  Lille  Havfrue.  Sjovt  nok  havde  Pia  aldrig  set  statuen  før, 
mens  det  for  vores  udenlandske  gæst  ikke  var  første  besøg. 

(FOTO:  PS) 


Traditionen  tro  blev  der  endnu  i  år  holdt  et 
påskestævne  for  EVU'erne.  Initiativet  stod 
Københavns  Stav  for,  og  deltagerne  kom 
fra  både  Sverige,  Norge  og  Ålborg  og 
selvfølgelig  også  Sjælland. 


Fra  lakridsbolcher 
til  Kirkegaard 

Næste  morgen,  Langfredag, 
bestod  formiddagen,  efter 
fælles  morgenbord  med 
UV'erne,  af  workshops. 

Man  kunne  vælge  mel- 
lem at  lave  bolcher  med 
Lise  Billeskov,  lære  at  plan- 
lægge og  udnytte  sin  tid 
effektivt  med  Pamla  Win- 
ther eller  høre  et  foredrag 
om  videnskab.  Gud  og 
Søren  Kirkegaard.  Disse 
blev  efterfulgt  af  Richardt 
Andersen,  der  kom  med  et 
indlæg  af  en  mere  åndelig 
karakter. 

Jeg  hørte  Bent  Jør- 
gensens spændende  fore- 
læsning om  Kirkegaard  og 
havde  en  god  åndelig  ople- 
velse under  Richardt 
Andersens  præsentation. 

Under  den  efterfølgende 
frokost  gav  alle  udtryk  for 
at  have  deltaget  i  gode 
klasser  under  kyndig  ledel- 
se og  specielt  lakridsbol- 
cherne havde  hurtig  afsæt- 
ning. 


Kultur  og  sus  i  maven 

Fredag  eftermiddag  var  der 
forskellige  muligheder  for 
at  udfolde  sig  alt  efter 
interesse,  pengepung  og 
humør.  En  gruppe  fandt 
sammen  om  at  tage  til 
Glyptoteket,  hvilket  nok 
må  siges  at  være  dem,  der 
repræsenterede  den  mere 
kulturelle  del  af  gruppen. 
Vi  var  en  stor  gruppe,  der 
besluttede  at  indtage  Dyre- 
havsbakken, hvor  vi  bl.a. 
prøvede  både  den  nye  og 
gamle  rutschebane.  Kun  en 
enkelt  deltager  vovede  sig 
op  i  den  famøse  Top -spin. 
Det  var  Carsten  fra 
Ålborg.  Vi  andre  stod  på 
jorden  og  blev  helt  syge 
bare  ved  tanken  om  på  den 
måde  at  blive  spundet 
rundt  i  luften. 


Udsøgt  mad, 

musik,  dans  og  samvær 

Om  aftenen  var  det  'den 
pæne  fest'  sammen  med 
UV'erne,  der  også  i  påsken 


Skærtorsdag  blev  der 
indledt  ved  middagstid 
med  sport,  hvor  vi  først 
spillede  volleyball.  Der  blev 
dystet  hårdt,  ja  endda  så 
hårdt  at  nogle  kvindelige 
spillere  de  næste  par  dage 
havde  ømme  og  hævede 
arme.  De  påstod,  det  var 
pga.  bolden.  Efter  volleyball 
blev  der  slappet  af  med 
badminton. 

Torsdag  aften  var  der  en 
afslappet  »kom  som  du  er« 
fest  i  en  godt  fyldt  Oase 
(danselokale  i  kælderen  på 
Maglegårds  Allé.  RED.), 
hvor  bl.a.  ålborgenserne 
viste  deres  specialitet 
»Liniedans«. 


Fra  Venstre:  Carsten  Sørensen,  Jørn  fensen,  Eva  Pallesen  og  Helle  Petersen  ofrede  hænder  og 
håndled  for  at  slå  de  andre  i  volleyball  under  påskestævnet  i  København.  (FOTO:  PS) 

havde  deres  eget  stævne  i 
stavens  bygning  på  Prior- 
vej. Med  120  festklædte 
deltagere  var  den  flot  pyn- 
tede sal  på  Maglegårds  Allé 
godt  fyldt  op.  Vi  'ældre' 
deltagere  var  fint  repræsen- 
terede med  over  40  delta- 
gere, som  godt  nok  kun  fik 
lov  at  sidde  nede  bagved 
for  os  selv.  Det  var  vi  nu 
ikke  kede  af. 

Aftenen  blev  indledt 
med  en  meget  udsøgt  mid- 
dag tilberedt  af  Ole  Klein 
og  Co.  Dernæst  var  der 
dans  til  langt  ud  på  nat- 
ten, eller  jeg  burde  snarere 
skrive  til  den  tidlige  mor- 
gen. 


Bytur  og 

Thorvalsens  Museum 

Til  trods  for  manglende 
søvn  mødte  hele  rosset  op 
lørdag  morgen  hvor  Jes 
Gram,  Københavns  Stavs 
EVU-repræsentant,  havde 
arrangeret  et  spændende, 
men  krævende  oriente- 
ringsløb (gang,  bycykel) 
rundt  i  København.  Grup- 
pen blev  inddelt  i  hold, 
som  alle  blev  udstyret  med 
et  bykort  og  et  opgaveark 
med  spørgsmål  som:  Hvor 
mange  guldfisk  er  der  i  Pal- 
mehuset i  Botanisk  Have? 
Hvad  blev  Palads  oprinde- 
ligt brugt  til?  Hvor  mange 
kupler  kan  ses  fra  Runde- 


tårn? Nævn  fire  Holbergs- 
tykker. Hvor  gammel  er 
Den  Lille  Havfrue?  Hvor 
mange  tøjforretninger  er 
der  på  venstre  side  af 
Strøget  fra  Rådhuspladsen? 

Efter  denne  fysiske  og 
mentalt  krævende  opgave 
blev  frokosten  indtaget  på 
et  pizzaria,  hvor  alle  spiste 
med  stor  appetit. 

Frokosten  blev  efterfulgt 
af  et  besøg  på  Thorvaldsens 
Museum,  hvor  Jes  Gram 
imponerede  alle  med  sin 
enorme  paratviden  om  den 
græske  mytologi. 

Lørdag  aften  blev  der 
igen  spillet  op  til  dans  i 
Oasen  på  Maglegårds  Allé, 


denne  gang  som  afslutning 
på  et  rigtigt  hyggeligt  og 
gennemført  påskestævne. 

Specielt  vil  dette  påske- 
stævne blive  husket  for 
Henrik  Brydes  indlednings- 
bøn  ved  festmiddagen  fre- 
dag aften,  hvor  han  bad  for, 
at  de  mennesker  som  skulle 
finde  hinanden,  måtte  gøre 
det.  Endnu  er  det  dog 
uklart  om  det  var  sig  selv, 
han  bad  for,  eller  om  bøn- 
nen var  af  en  mere  generel 
karakter.  Det  vil  fremtiden 
vise. 

Peter  Sørensen  tilhører 
Roskilde  Ward  i  Køben- 
havns Stav,  hvor  han  er 
medlem  af  stavens  høj  råd. 


Unge  Piger  i  Allerød 
modtager  brev  fra  profeten 


Det  var  en  gruppe  spændte  piger,  der  den  aften  mødte  deres  UP'præsidentinde 
Heidi  Ringheim,  da  hun  trådte  ind  af  døren.  Samtlige  unge  piger  i  Allerød  Ward 
havde  nemlig  fået  et  brev  fra  profeten  selv,  og  det  ventede  bare  på  at  blive  åbnet. 


De  unge  piger  i  Allerød  Ward  er  stolte  af,  at  de  har  fået  brev  fra  profeten.  Brevet  hænger  nu  i  deres 
UP'lokale  i  bygningen  i  Allerød.  (FOTO:  TD) 


Det  er  jo  ikke  hver  dag, 
at  Kirkens  medlemmer 
får  brev  fra  Kirkens  profet. 
Men  det  kan  Allerøds  unge 
piger  nu  sige,  at  de  har  fået. 

Efter  en  periode,  hvor 
pigerne  i  deres  UP-klasser 
havde  lært  om  og  talt  om 
profeter  og  præsident 
Gordon  B.  Hinckley  speci- 
fikt, besluttede  de,  at  sende 
ham  en  personlig  hilsen. 
Da  dette  tidspunkt  faldt 
tæt  på  påsketiden,  blev 
pigernes  personlige  hilsener 
til  profeten  skrevet  på  flot 
farvet  papir,  der  blev 
akkompagneret  af  et  fint 
påskeklip. 

Kortet  til  profeten  var 
kulminationen  af  et  under- 
visningsforløb, hvor  pigerne 
bl.a.  havde  lært  om  profe- 
tens liv  og  om,  hvordan 
han  af  Herren  var  blevet 
forberedt  til  sit  kald  som 
Kirkens  præsident.  Pigerne 
blev  også  undervist  mere 

generelt  om,  hvorfor  det  er 
nødvendigt  at  have  en  pro- 
fet på  jorden  samt  nogle 
helt  specifikke  ting,  som 
præsident  Hinckley  de 
seneste  par  år  har  sagt  til 
Kirkens  unge. 

-  Som  afslutning  på 
vores  lektioner  om  profeter 
havde  vi  et  vidnesbyrdsmø- 
de,  fortæller  Heidi  Ring- 
heim.  Og  selvom  det  kun 
var  os  voksne,  der  bar 
vores  vidnesbyrd  om  profe- 
ten, kunne  jeg  tydeligt  se, 
ud  fra  de  ting  pigerne 
skrev  til  profeten,  at  de 
alle  har  stor  tillid  til  og  tro 
på  profeten. 

Kortet  til  profeten  blev 
sendt  afsted  sidst  i  marts 
måned,  og  allerede  den  8. 
april  fik  pigerne  i  Allerød 
deres  brev  fra  præsident 
Hinckley. 

Brevet,  som  pigerne 
hver  især  har  fået  en 
kopi  af,  er  kommet  i  glas 
og  ramme  og  skal  hæn- 
ges op  i  UP's  lokale  i 
bygningen  i  Allerød, 
således  at  pigerne  altid 
vil  blive  mindet  om,  at 
Kirken  ledes  af  en 
levende  profet.  Denne 
levende  profet  roste  i  sit 
brev  pigerne  i  Allerød 
for  deres  ønske  om  at 
gøre  det  rigtige,  som  at 
læse  og  studere  skrif- 
terne og  bede  og  efter- 
leve evangeliet. 

-  En  sådan  investe- 
ring af  tid  og  kræfter 
vil  give  stor  bonus  i 
form  af  forøget  ånde- 
lighed og  styrket  vid- 
nesbyrd, sagde  profe- 
ten. -  De  unge  piger, 
der  studerer  evangeli- 
et og  følger  evangeli- 
ets principper,  udvik- 
ler sig  til  kvinder,  der 
adlyder  budene,  og 
som  lærer  deres  børn 
at  elske  Herren  og 
ære  Hans  ord. 


Pigerne  er 
imponerede 

Og  hvad  siger 
pigerne  så  nu  om 


profeten.  Her  følger  et  par 
udtalelser. 

Hanna  Andersen.  Det 
var  dødspændende,  at  vi  fik 
svar.  Når  jeg  tænker  på  pro- 
feten, så  er  det  som  en,  der 
har  så  travlt,  at  han  ikke 
har  tid  til  at  skrive  tilbage 
til  f  eks.  os. 

Det  har  betydet  noget  i 
mit  forhold  til  profeten,  at 


modtage  svar  på  vores  bre- 
ve f.eks.  på  den  måde,  at 
jeg  værdsætter  meget  mere 
alle  de  råd  og  ord,  han 
giver  os  og  føler,  at  de  også 
kan  være  til  mig. 

Zebina  Reuter.  Tidlige- 
re var  jeg  måske  skeptisk 
over  for  profeten,  når  han 
ville  stå  op  og  sige  at  han 
elskede  os  alle  sammen. 


Hvordan  kan  han  det, 
ikke?  Men  det,  at  han  har 
skrevet  til  os,  har  gjort,  at 
jeg  ved,  at  han  bryder  sig 
om  os,  når  han  ville  tage  sig 
tid  til  at  skrive  tilbage.  Han 
må  få  tonsvis  af  post. 


SP 


THE  CHURCH  OF  i^US  CHRIST  OF  IatTBR-DAY  SMMTS 
OFFICE  OFTHE  PRESIDENT 
47  EAST  SOUTH  TEMPLE  STREET 
SALTLAKE  CITY,  UTAH  84150 


April  2,  1997 


Allerød  Ward  Young  Women 

c/o  Unge  Piger  • 

Lyngevej  241 

3450  Allerød 

Denmark 

Dear  Young  Women  and  Leaders: 

and  .upport.        .ustaining  SZmT,::^^7Zl:t  t  f™"  ™* 
a  constant  source  of  comfort  and  strenglhB  hta  '^"'"^•^ 

effort  will  reap  enormous  dividends  -  Jl  !/  !"^'  .^."^^  ^  mvestment  of  time  and 


a.d  study  the  scW,  to  prayT^^dTo  I  ^  'IZ 
effort  will  reap  enormous  dividends  in  increased  .r^rf  ■ .      .    ^  ' ^ 
Those  young  women  who  study  tl^s^ZZ^Z^^^     f '  strengthened  testimony. 
become  women  who  obey  the  VZalZTl    a    I  ^''""''P^''  gospel 

Lord  and  to  honor  His  wo^d    '^^'^"^""^^       ^^o  teach  their  children  to  love  the 

Sincerely  yours, 


Lowell  R.  Hardy 
Secretary  to  the  President 


Profetens  sekretær  svarede  på  profetens 


vegne. 

Hjælpeforeningens  ISO-'års 
fødselsdag  fejret  i 
Frederiksberg  Ward 


Det  var  et  flot  syn,  der  mødte  søstrene  i  Frederiksberg  Ward. 


(FOTO:  TD) 


nes  betydning  for  os  i  dag. 
Hun  sagde  bl.a.;  »På  grund 
af  pionerernes  mod  til  at 
krydse  sletterne  og  starte 
deres  eget  liv  på  ny,  er  Jesu 
Kristi  evangelium  rullet 
frem  som  'den  sten,  der 
uden  hænder  blev  revet  løs 
af  bjerget'  (L&P  65:2)  for 
at  udgå  til  jordens  ender. 

Støvede  stier,  frygtindgy- 
dende bjerge,  klippeagtige 
højdedrag  og  pludselige 
storme  er  noget,  vi  alle 
mødes  af  Vi  står  ind  imel- 
lem selv  ansigt  til  ansigt 


Tirsdag  den  1 1 .  marts 
1997  blev  Hjælpefore- 
ningens 150-års-dag  fejret 
på  behørig  vis  i  Frederiks- 
berg Ward.  Deltagerne  var 
blevet  opfordret  til  at  kom- 
me klædt  på  som  pionerer, 
så  vi  samtidig  kunne  følge 
Kirkens  opfordring  om  at 
hylde  pionererne  i  år. 
»Med  tro  i  hvert  et  fod- 


trin« var  også  temaet  for 
aftenen,  hvor  Hjælpefore- 
ningens præsidentinde, 
Bente  Hansen,  ledte  os 
igennem  programmet. 
Søster  Sara  Dressø  fortalte 
medfølende  og  meget  per- 
sonligt om  en  pionerkvindes 
oplevelser  og  vidnesbyrd,  og 
søster  Bente  Hansen  holdt 
en  dejlig  tale  om  pionerer- 


Annitta  Toft  sang  »Tro  i  hvert  et  fodtrin« 


(FOTO:  TD) 


Søster  Bente  Hansen  holdt  en  smuk  tale  om  pionererne. 

(FOTO:  TD) 

Der  blev  danset  folkedans  under  Marion  Andersons  kyndige 
ledelse.  (FOTO:  TD) 


Desserten  var  en  meget  flot  islagkage  dekoreret  af  Erling 
Knudsen.  (FOTO:  TD) 


med  et  ukendt  land,  men 
på  vores  egen  rejse  gennem 
dødeligheden  må  vi  kæmpe 
og  stræbe  os  fremad,  indtil 
vi  selv  er  nået  i  sikkerhed.« 

Sang  og  dans 

Aftenen  blev  kædet  sam- 
men af  fællessange  fra  piO' 


nertiden  og  en  solo  af 
Annitta  Toft,  der  sang 
'Med  tro  i  hvert  et  fodtrin' 
med  den  smukke  tekst.  Vi 
sluttede  af  med  at  danse  en 
kædedans,  ledet  af  Marion 
Als  Anderson.  Til  lejlighe- 
den var  forrige  måneds 
aktivitet  -  en  hjemmelavet 


islagkage  blevet  pyntet  med 
silhuetten  af  to  pionerer 
med  en  håndkærre.  (Frem- 
stillet af  bror  Erling  Knud- 
sen) 

Aftenen  sluttede  på 
behørig  vis,  og  vi  skiltes 
efter  en  hyggelig  aften, 
hvor  der  var  blevet  pustet 


til  den  slumrende  pionerild, 
der  brænder  i  os  alle,  og 
som  gør  fællesskabsfølelsen 
stærkere. 

Annitta  Toft  er  medlem 
af  Frederiksberg  Ward,  hvor 
hun  er  præsidentinde  for 
Unge  Piger. 


Talentaften  i 
Frederiksberg  Ward 


Fredag  den  4-  april  holdt 
Frederiksberg  Ward  en 
»talentaften«. 

Aftenen  var  tilrettelagt 
således,  at  alle,  uanset  hvor 
stort  eller  lille  talentet  var, 
kunne  deltage. 

Og  der  var  lidt  for 
enhver  smag. 

Et  hurtigt  sammensat 
kor  gjorde  en  stor  og  god 
indsats,  og  forskellige  soli- 
ster viste  sig  at  have  hidtil 
usete  talenter. 


Aktivitetskomiteen  hav- 
de gjort  et  stort  og  ensomt 
arbejde.  De  havde  bl.a  gjort 
en  hel  del  ud  af  annonce- 
ringen ved  hjælp  af  foldere, 
som  blev  delt  ud  til  under- 
søgere og  medlemmer 

Til  selve  aftenen  var  der 
mødt  ca.  40-50  mennesker 
op,  som  alle  fik  en  oplevel- 
se, der  kunne  give  stof  til 
eftertanke. 

Som  en  digter  har  skre- 
vet; »Mine  venner  er  som 


blandede  bolcher.  Nogle  er 
sure  og  andre  er  stærke, 
andre  igen  er  sødlige  og 
nogle  varer  længe,  andre 
kort.  Jeg  har  dem  i  alle  far- 
ver, nogle  røde  andre 
grønne  og  nogle  igen 
næsten  farveløse.  Der  er 
dem,  man  hurtigt  får  nok 
af  og  tager  ud  af  munden. 
Jeg  elsker  blandede 
bolsjer.« 

Aktivitetskomiteen  ville 
det  således,  at  det  ikke  blev 


en  aften,  der  var  for  profes- 
sionalister, men  lavede  en 
hyggelig  og  afslappet  stem- 
ning. 

Bagefter  var  der  hjem- 
mebagte boller  og  safte- 
vand. En  tak  til  alle  dem, 
der  mødte  frem  og  var 
med  til  at  gøre  aftenen  fest- 
lig. 

Allan  Christensen,  er 

medlem  af  Frederiksberg 
Ward.  Han  har  været  med- 
lem af  Kirken  i  8  måneder 


Kl  RKE  NYT 

Superlørdag  i  Allerød 


Aftenens  tema  var  »fest  og  farver«.  Medlemmerne  af 
'Bjørnebanden  hørte  til  festens  mere  farvestrålende  deltagere. 

(FOTO:  HR) 


Hvad  har  Bjørnebanden,  Jens  Kristoffersen 
og  falske  profeter  med  hinanden  at  gøre? 
Ingenting,  udover  at  de  alle  var  en  del  af 
Allerød  Wards  superlørdag. 


En  sovende  by 

Det  er  lørdag.  Klokken 
nærmer  sig  to.  Allerød  lig- 
ner sig  selv.  De  pæne  villa- 
kvarterer ligger  øde  hen. 
Stilheden  brydes  kun  af 
enkelte  joggere,  der  stadig 
arbejder  med  at  få  de  over- 
flødige kilo  fra  julen  for- 
brændt, selvom  vi  nu  skri- 
ver februar  Men  der  er  alli- 
gevel noget,  der  er  anderle- 
des. En  lind  strøm  af  biler 
valfarter  henad  den  hullede 
asfaltvej  mod  den  store  gule 
bygning  i  byens  udkant.  De 
dropper  tre -fire  unge  men- 
nesker af  og  forsvinder  igen. 
Et  par  ældre  damer  ude  på 
spadseretur  får  travlt  med 
at  kigge  alle  andre  steder 
hen  og  sætter  mere  eller 
mindre  ubevidst  farten  op. 
»Hrmf,  ikke  nok  med  at  de 
mormoner  skal  forstyrrer 
freden  om  søndagen,  nu 
gør  de  det  minsandten  også 
lørdag,  hvad  bliver  det 
næste?«  mumler  en  af  dem, 
inden  de  drejer  om  hjørnet. 


Men  hvad  er  det  så,  der 
skete  i  udkanten  af  Allerød 
den  lørdag  i  februar.  Svaret 
er  let  og  ligetil:  Allerød 
Ward  afholdt  Superlørdag. 
Forud  for  denne  idylliske 
start-scene  var  gået  endeløse 
rækker  af  møder,  planlæg- 
ningsaftener, brainstorms 
osv.  osv.  Så  det  var  med  en 
vis  spændt  forventning,  at 
de  'heldige'  udvalgte,  der 
stod  bag  planlægningen, 
endelig  så  dagen  oprinde. 

Nu  måtte  det  briste  eller 
bære. 

Aktivitet 

med  muligheder 

Klokken  er  nu  kvart  over 
to.  I  forhallen  i  den  store 
gule  bygning  (også  kendt 
som  Allerød  Wards  kirke- 
bygning) hersker  en  spændt 
stemning.  Små  grupper 
mennesker  står  og  small- 
talker.  Enkelte  er  allerede 
begyndt  at  brokke  sig.  »Årh 
mand,  jeg  ku'  ha'  sovet  et 
kvarter  længere,  hvis  jeg 


havde  vidst,  det  ville  blive 
så  forsinket!«,  mukker  én, 
men  han  skulle  bare  vide, 
hvordan  der  knokles  ude  i 
kulissen  for  at  få  det  hele 
klar  til  start.  Endelig  en  lille 
halv  time  forsinket  begyn- 
der aktiviteten.  Temaet  er 
falske  profeter/falske  lær- 
domme, og  den  næste  times 
tid  skal  gå  med  at  sætte 
deltagerne  i  alskens  dilem- 
maer, der  på  forskellig  måde 
illustrerer  den  ofte  hårfine 
grænse  mellem  sandhed  og 
vildfarelse.  Deltagerne  gik 
fra  rum  til  rum  og  blev  kon- 
fronteret med  forskellige 
situationer,  der  i  så  høj  grad 
som  muligt  var  taget  ud  af 
det  virkelige  liv.  Til  hver 
situation  var  der  knyttet  to, 
tre  valgmuligheder.  Alt 
afhængig  af,  hvad  man 
valgte,  blev  man  så  smidt 
videre  til  det  næste  lokale. 

Fra  planlæggernes  side 
var  der  lagt  vægt  på,  at 
aktiviteten  skulle  være  per- 
sonlige, så  ens  svar  notere- 
de man  ned  på  et  lille  styk- 
ke pap.  Det  såkaldte  'score- 
kort'. Ved  hjælp  af  et  sin- 
drigt point-system  blev  der 
til  sidst  regnet  sammen, 
hvordan  man  havde  klaret 
det.  De  mindst  hellige  end- 
te med  at  tage  ud  af  bordet. 

Ugudelighed  betaler  sig 
nemlig  ikke. 

Skriftsteder 
og  sandheden 

»Så  er  det  ind  og  skifte! « 
lyder  det  næsten  enstem- 
migt fra  de  forskellige  frem- 
mødte ledere.  Aktiviteten 
er  dårligt  nok  slut,  før 
ordren  lyder.  Der  er  ingen 
nåde.  Seminarmødet  er  en 
realitet.  Den  næste  ca. 
halvanden  time  følger  op 
på  temaet  om  falske  profe- 
ter/falske lærdomme.  Nu  er 
det  dog  fra  den  mere  teore- 
tiske side.  Jens  Kristoffer- 


sen, vores  trofaste  seminar- 
kapacitet, underviser  med 
samme  høje  standard  som 
sædvanligt.  Derudover  er 
der  selvfølgelig  den  obliga- 
toriske skriftstedsjagt. 

Aktivitetsniveauet  er  på 
det  sædvanlige  lave  blus  fra 
de  unges  side,  og  Jens  må 
kæmpe  for  at  motivere  og 
oplyse  deltagerne.  Dette 
lykkes  også  ganske  glimren- 
de. Emnet  for  dagen  er  nu 
rundet  godt  af  og  alle  har 
vist  fået  en  lidt  bedre  for- 
nemmelse for  »det  der  med 
falske  lærdomme«. 

Bjørnebanden  og  co. 

Resten  af  dagen  er  dedike- 
ret til  »fest  og  farver.« 

Ideen  er,  at  der  skal 
være  karneval  og  det  vrim- 
ler da  også  med  fantasifulde 
udklædninger.  I  flæng  kan 
nævnes:  Stinkdyr,  teddy- 
bjørne, blebørn(!),  Bjørne- 
banden, Steen  og  Stoffer. 
Alle  disse  plus  en  enkelt 
stenalderkvinde  burde 
udløse  et  brag  af  en  fest. 
Om  det  blev  dette  må  være 
op  til  den  enkelte  at  be- 
dømme, men  de  fleste  for- 
måede da  vist  nok  at  more 
sig  i  de  uvante  kostumer. 

Klokken  er  lidt  over  ti. 
Der  kommer  igen  en  lind 
strøm  af  biler  mod  den  sto- 
re gule  bygning  i  udkanten 
af  den  lille  provinsby.  De 
samler  nogle  unge,  trætte, 
mennesker  op  og  forsvinder 
i  alle  retninger.  Et  par 
ældre  damer  ude  på 
aftenstur  kigger  nysgerrigt 
på  de  udklædte  unge,  der 
strømmer  ud  af  bygningen. 
»Så  ser  de  nu  pænere  ud 
om  søndagen,  de  'Mormo- 
ner'«, siger  den  ene,  da  de 
for  anden  gang  den  dag  for- 
svinder rundt  om  hjørnet. 

Niels  Andersen  er  med- 
lem af  Allerød  Ward,  hvor 
han  er  seminarelev. 

De  første  missionærers 
virke  i  Danmark 


Når  der  kan  skrives  om 
Den  Danske  Missions 
historie  skyldes  det  en 
kendt  dansker  ved  navn 
Andreas  Jensen,  bedre 
kendt  som  Andrew  Jenson. 
Han  blev  født  den  11. 
december  1850  i  Torslev  i 
Hjørring  Amt.  Som  16-årig 
emigrerede  han  med  sine 
forældre  til  Pleasant  Grove 
i  Utah.  Han  fuldførte  flere 
missioner  bl.a.  to  i  Dan- 
mark, men  i  1891  indsatte 
Franklin  D.  Richards  ham 
som  Kirkens  historieskriver. 
Andrew  Jenson  besøgte 
over  en  femårig  periode  alle 
Zions  stave  og  missioner  for 
at  indsamle  materiale  til 
Kirkens  historie. 

Derfor  har  vi  i  dag  et 
uvurderligt  værk  History  of 
the  Scandinavian  Mission.  Af 
andre  interessante  værker 
fra  Andrew  Jensons  hånd 
er  Profeten  Joseph  Smiths 
Levnedsløb,  Church  ChronO' 
logy,  L.D.S.  Biographical 
Encyclopedia,  Jorden  rundt 
etc. 

Første  missionærer 
ankommer 

Apostel  Erastus  Snow,  æld- 
ste Georg  Parker  Dykes  og 
ældste  John  Erik  Forsgren 
var  blevet  modtaget  af  æld- 
ste Peter  O.  Hansen  i 
København  den  14.  juni 


1850  og  indlogeret  på  et 
hotel.  Dette  sted  viste 
^     sig  at  være  for  uroligt, 
så  næste  dag  begav 
ældsterne  sig  ud  i 
^5     byen  for  at  finde  et 
,5      mere  passende  sted.  I 
Bredgade  nr.  196  fik 
de  hos  en  hr.  Lauritz  B. 
Malling  anvist  et  kom- 
fortabelt værelse,  der 
vendte  ud  til  en  smuk  bag- 
have. De  fik  også  kosten  i 
familien.  Disse  gode  men- 
nesker behandlede  ældster- 
ne med  den  yderste  venlig- 
hed og  frydede  sig  ved  at 
høre  dem  synge  og  bede, 
skønt  de  ikke  forstod 
engelsk.  De  blev  også  snart 
interesserede  i  ældsternes 
budskab,  og  senere  blev  hr. 
Malling  og  hustru  medlem- 
mer af  Kirken. 

Succes  hos  baptisterne 

Søndag  den  16.  juni  over- 
værede ældsterne  Snow, 


Hansen  og  Forsgren  møder- 
ne hos  en  baptistpræst 
Peter  C.  Mønster.  Denne 
mand  modtog  ældsterne  på 
den  venligste  og  hjerteligste 
måde  og  lovede  at  aflægge 
dem  et  besøg  på  deres 
bopæl  den  næste  dag. 
Angående  dette  besøg  skri- 
ver ældste  Snow  bl.a.  føl- 
gende: 

»Vort  vidnesbyrd  gjorde 
stærkt  indtryk  på  ham.  Han 
modtog  det  med  megen 
glæde,  lovede  at  undersøge 
det  og  søge  Herren.  Vi  lån- 
te ham  Mormons  Bog  samt 
broder  Hansens  danske 
oversættelse  i  manuskript. 
Efter  at  han  var  gået,  bøje- 
de vi  os  for  Herren  og  bad 
vor  Fader,  at  han  ville 
udgyde  sin  ånd  over  ham 
og  de  ærlige  og  oprigtige 
blandt  hans  tilhængere  og 
rejse  op  af  deres  midte  ven- 
ner og  medarbejdere  for 
Herrens  sag.« 


Begyndte 

missionering  i  Sverige 

Et  par  dage  senere  rejste 
ældste  Forsgren  til  Sverige, 
hvor  han  var  født,  for  at 
åbne  en  missionsmark 
blandt  sine  landsmænd. 

Søndag  den  23.  juni 
ledsagede  ældste  Erastus 
Snow  hr.  Mønster  på  et 
besøg  til  Ishøj  uden  for 
København,  hvor  der  fand- 
tes en  lille  menighed  af  hr. 
Mønsters  baptistkirke. 
Broder  Snow  blev  præsen- 
teret for  menigheden  og 
talte  til  forsamlingen,  hjul- 
pet af  hr.  Mønster,  som  fun- 
gerede som  tolk.  Ældsterne 
fortsatte  i  det  stille  deres 
arbejde  blandt  folket, 
besøgte  mange  familier,  bar 
vidnesbyrd  og  besvarede 
spørgsmål,  og  inden  længe 
fandt  de  sig  omgivet  af  en 
lille  kreds  af  venner,  som 
alvorligt  undersøgte  evan- 
geliet. 


Straks  efter  sin  ankomst  den  14-  juni  1850  fandt  Erasius  Snow  husly  i  Norgesgade  196  (nu 
Bredgade  21).  Huset,  der  blev  nedrevet  i  1 904,  ses  på  dette  billede  som  nr.  6  fra  højre. 

(FOTO:  Oh,  du  Zion  i  vest) 

Mormondåb.  For  at  undgå  sammenstimlen  af  nysgerrige  urolige  gemytter  gennemførtes 
dåbshandlinger  oftest  om  aftenen  eller  natten.  Billedet  er  fra  Illustreret  Tidende  1 884. 


Første  dåb  i  Danmark 

Mandag  den  12.  august 
1850  vil  altid  blive  henreg- 
net til  en  af  de  betydelige 
dage  i  Jesu  Kristi  Kirke  af 
Sidste  Dages  Helliges  histo- 
rie i  de  skandinaviske  lan- 
de. Om  aftenen  døbte  apo- 
stel Erastus  Snow  femten 
personer  i  Øresunds  klare 
vand  lidt  uden  for  Køben- 
havn, som  de  første  frugter 
af  forkyndelsen  af  Kristi 
evangelium  i  Danmark. 

Blandt  dem,  som  blev 
døbt  ved  denne  lejlighed, 
var  følgende: 

Ole  Ulrick  Christian 
Mønster  og  hustru  Marie 
Christine,  Hans  Larsen  og 
hustru  Eline  Dorthea, 
Andreas  Christian  Samuel 
Hansen  og  hustru  Ane, 
Johan  Bartholomæus 
Førster  og  hustru  Henriet- 
te, Andreas  Ågren 
(svensk),  Peter  Beckstrøms 
hustru  Anna  ligeledes 
svensk,  Johanne  Andersen 
og  Karen  Marie  Nielsen.  På 
grund  af  tabet  af  Køben- 
havns Grens  første  protokol 


kan  navnene  på  de  andre 
tre  dåbskandidater  ikke 
oplyses. 

Næste  dag  blev  yderlige- 
re en  person  døbt  i  Køben- 
havn. 

Om  aftenen  den  14. 
august  blev  der  afholdt  et 
møde  i  Peter  Beckstrøms 
hjem,  ved  hvilken  lejlighed 
apostel  Erastus  Snow  og 
ældsterne  Peter  O.  Hansen 
og  George  P  Dykes  gav 
nogle  af  dem,  som  var  ble- 
vet døbt,  håndspålæggelse 
for  den  Helligånds  gave. 
Det  var  første  gang,  at  den- 
ne hellige  ordinanse  blev 
udført  i  Danmark. 

I  et  brev  til  Kirkens 
Første  Præsidentskab  beret- 
ter apostel  Erastus  Snow: 

»Herrens  ånd  syntes  at 
lede  mig  til  denne  by  for  at 
påbegynde  mit  arbejde.  Fra 
min  første  beskikkelse  så 
jeg  hen  til  København  som 
det  bedste  sted  i  hele  Skan- 
dinavien til  at  begynde 
arbejdet,  og  alt  har  siden- 
hen styrket  min  overbevis- 
ning. 


Sidste  mandag  den  12. 
august  begyndte  vi  at  døbe. 
Vi  døbte  femten  den  første 
aften  og  i  løbet  af  ugen  elle- 
ve, i  alt  seksogtyve.  Største- 
delen af  de  døbte  har  til- 
hørt hr.  Mønsters  menighed 
og  er  de  bedste  inden  for 
dette  samfund,  og  mange 
flere  tror  på  vort  budskab«. 

Velsignelse  af 

børn  og  nadveren  for 

første  gang  i  Danmark 

Søndag  den  18.  august 
1850  blev  der  holdt  et  lille 
møde  i  Hans  Larsens  hjem 
på  Kristianshavn,  hvor  en 
del  af  de  nyligt  døbte  blev 
bekræftede  som  medlem- 
mer af  Kirken  og  Hans  og 
Eline  Dorthea  Larsens  tre 
børn  blev  velsignede  i  over- 
ensstemmelse med  det 
mønster,  som  verdens  Frel- 
ser gav  for  1800  år  siden. 
Det  var  de  første  børn,  som 
blev  velsignet  med  gud- 
dommelig myndighed  i 
Danmark. 

Søndagen  efter  blev  der 
holdt  et  andet  møde  i  Hans 


Larsens  hjem.  Ved  denne 
lejlighed  blev  nadveren 
administreret  for  første 
gang  i  Danmark  med  gud- 
dommelig myndighed.  Den 
første  ordination  af  lokale 
brødre  til  det  hellige 
præstedømme  fandt  også 
sted  ved  dette  møde. 

Dialog  med 
kulturministeren 

Dåbshandlingerne  tog  nu 
fart  i  København,  og  der 
blev  holdt  utallige  husmø- 
der  i  søskendes  hjem. 

I  begyndelsen  af  septem- 
ber måned  aflagde  brødre- 
ne besøg  hos  kulturministe- 
ren og  indledte  en  korre- 
spondance med  ham  og 
ligeledes  med  byens  borg- 
mester i  det  øjemed  at  for- 
klare hensigten  med  æld- 
sternes  ophold  i  Danmark. 
Disse  myndigheder  kræve- 
de en  kortfattet,  skriftlig 
fremstilling  af  Jesu  Kristi 
Kirke  af  Sidste  Dages  Helli- 
ges tro,  lærdomme  og  orga- 
nisation. En  sådan  blev 
straks  affattet  og  tilstillet 
dem  sammen  med  et 
eksemplar  af  Mormons  Bog 
på  engelsk.  Kulturministe- 
ren gav  brødrene  tilladelse 
til  at  holde  møder  i  Køben- 
havn, men  bemærkede,  at 
de  muligvis  ville  få  besvær- 
ligheder med  politiet  på 
grund  af  de  dårlige  rygter, 
som  allerede  da  verserede 
om  mormonerne. 

Første  gren  organiseret 

Søndag  den  15.  september 
1850  blev  et  møde  afholdt  i 
et  lejet  lokale  i  Vingårds- 
stræde,  ved  hvilken  lejlig- 
hed den  første  gren  af  Jesu 
Kristi  Kirke  af  Sidste  Dages 
Hellige  blev  organiseret  i 
Danmark  med  ældste 
George  P  Dykes  som  præsi- 
dent, Johan  B.  Førster  som 
sekretær  og  Christian  Chri- 
stiansen som  kasserer. 

Andre  brødre  blev  ind- 
valgt i  en  komite,  som  skul- 
le tage  vare  på  grenens 
finansielle  affærer,  og 
blandt  andre  ting  blev  det 

pålagt  disse  brødre  at  leje 
en  passende  sal,  som  de 
hellige  kunne  bruge  til 
deres  offentlige  møder.  Der 
var  ca.  50  medlemmer  til 
stede  ved  dette  møde. 

Penge  til  Mormons 
Bog  på  dansk 

Senere  i  september  måned 
tilbragte  ældsterne  Snow, 
Dykes,  Forsgren  og  Hansen 
dagen  i  bøn  og  rådslagning, 
og  efter  tilskyndelse  af  den 
Helligånd  blev  det  beslut- 
tet, at  ældste  Peter  O.  Han- 
sen skulle  påbegynde  revisi- 
onen af  Mormons  Bog  og 
forberede  trykningen  af 
den,  medens  ældste  Snow 
selv  ville  rejse  til  England 
for  at  overvære  en  konfe- 
rence der  og  forsøge  at  rejse 
de  nødvendige  penge,  så  at 
Mormons  Bog  kunne  blive 
trykt  på  dansk. 

I  samme  rådsmøde  blev 
det  overdraget  ældste 
George  R  Dykes  at  rejse  til 
Aalborg,  hvortil  han  ankom 


den  10.  oktober  1850  og 
han  beretter: 

»Jeg  begyndte  at  løfte 
min  advarende  røst  til  et 
meget  overtroisk  folk,  og 
snart  havde  jeg  nok  at  gøre, 
for  den  ånd,  der  i  århun- 
dreder havde  lullet  folket  i 
søvn  under  deres  gamle 
skikke  og  døde  ceremonier, 
blev  nu  vækket  og  rejste  sig 
som  den  gamle  løve  fra 
dens  søvn  og  kom  frem  i 
form  af  mørkets  magter, 
hvad  der  forårsagede  en 
skælven  i  landet,  som  ikke 
havde  fundet  sted  i  årevis. 
Folket  var  forbavset,  deres 
søvn  blev  forstyrret  om  nat- 
ten og  deres  arbejde  om 
dagen.  Der  var  noget  nyt  i 
landet,  det  var  Guds  røst 
fra  det  høje  -  et  budskab 
fra  den  Gud,  som  de  og 
deres  fædre  ikke  havde 
kendt«. 

Første  dåb  i  Jylland 

I  Aalborg  såvel  som  i 
København  var  der  i  1850 


en  hel  del  baptister,  som 
lod  til  at  være  meget  oprig- 
tige i  deres  tro  og  gudsdyr- 
kelse, og  succesen,  der  fulg- 
te evangeliets  forkyndelse  i 
Danmarks  hovedstad,  var 
utvivlsomt  hovedårsagen 
til,  at  de  første  ældsters 
opmærksomhed  i  Aalborg 
var  henvendt  på  menne- 
sker af  samme  anskuelse 
som  i  København.  Forstan- 
deren for  baptistmenighe- 
den Hans  Peter  Jensen,  eje- 
ren af  et  stort  mekanisk 
etablissement  i  Nørre 
Sundby,  og  hans  hustru 
Sarah  Josephine  Katrine 
Jensen  samt  seks  andre  blev 
døbt  den  27.  oktober  1850 
som  de  første  frugter  af 
evangeliets  forkyndelse  i 
Jylland. 

Lis  Billeskov  Jansen  er 

medlem  af  Københavns  1 . 
Ward  og  er  også  medlem  af 
'Dansk  Mormonhistorisk 
Forening',  der  forsker  i  Kir- 
kens historie  i  Danmark. 


En  typisk  morriionmissKmær 
som  de  så  ud  omkring 
slutningen  af  århundredet. 


Marjorie  og 
Gordon  B*  Hinckley  fejrer 

diamantbryllup 


Tirsdag  den  29.  april 
havde  Marjorie  og 
Gordon  B.  Hinckley  været 
gift  i  60  år.  De  blev  gift  i 
templet  i  Salt  Lake  City  i 
1937.  Han  var  kommet 
hjem  fra  sin  mission  i  Eng- 
land to  år  før  og  arbejdede 
for  Kirken  for  $185  om 
måneden. 

De  kørte  sydpå  i  deres 


brugte  bil  til  Zion  National 
Park  i  det  sydlige  Utah  på 
deres  bryllupsrejse.  Rejsen 
blev  begyndelsen  på  deres 
liv  sammen,  som  begge 
siger  har  været  vidunder- 
ligt. »Man  taler  om  evighe- 
den og  siger,  at  det  vil  være 
vidunderligt,«  siger  søster 
Hinckley,  »men  vi  lever  i 
evigheden;  hver  dag  er  en 


del  af  evigheden,  og  det  er 
vidunderligt.« 

Søster  Hinckley  mindes, 
hvordan  hun  efter  et  par 
stævnemøder  fortalte  sin 
mor  om  nabodrengen:  »'Det 
er  virkelig  en  ung  mand, 
der  bliver  til  noget.'  Jeg  vid- 
ste ikke,  at  jeg  ville  følges 
med  ham,  men  jeg  vidste, 
han  var  noget  helt  særligt.« 


»Vi  har  haft  et  godt  liv,« 
fortæller  præsident  Hin- 
ckley. »Vi  har  oplevet  pro- 
blemer, som  alle  andre.  Vi 
har  levet,  som  de  fleste 
andre.  Vi  havde  ikke 
meget,  da  vi  blev  gift,  men 
vi  gav  den  hele  armen.« 

En  dag  kort  før  bryllup- 
pet ringede  han  til  søster 
Hinckley.  »Vi  bliver  nødt  til 

at  aflyse  det.  Jeg  har  kun 
$150  og  mit  navn,«  sagde 
han.  Hendes  svar:  »Jeg  har 
$150  og  en  mand.  Vi  har 
rigeligt!« 

Opskrift  på  et 
lykkeligt  ægteskab 

På  spørgsmålet  om,  hvor- 
dan man  får  et  lykkeligt 
ægteskab,  svarede  diamant- 
brudeparret:  »Efterlev 
evangeliet,«  råder  præsi- 
dent Hinckley.  »Det  er  så 
vigtigt.  Det  betyder  meget. 
Det  kræver  i  nogle  tilfælde 
ofre.  Det  vil  sige  at  vise 
kærlighed,  påskønnelse  og 
respekt.  Det  kræver  selv- 
disciplin. Det  kræver,  at 
man  lægger  en  dæmper  på 
sit  temperament  og  sin  tun- 
ge og  passer  på,  hvad  man 
siger,  for  ord  kan  såre  lige 
så  dybt  og  lige  så  alvorligt 
som  alt  andet,  der  kan 
påføre  fysisk  smerte. 

Og  man  er  nødt  til  at  se 
lyst  på  tilværelsen;  være 


optimistisk  og  sige:  »Vi  kan 
godt!  Man  må  give  og  tage 
i  et  ægteskab,«  råder  han. 
»En  anden  nøgle  er  et 
mildt  svar,  tal  ikke  ophid- 
set. Tab  ikke  besindelsen. 
Tal  roligt.  Selvfølgelig  vil 
der  være  meningsforskelle,« 
fortsætter  præsident  Hin- 
ckley, »men  bliv  ikke  opfa- 
rende over  dem;  vær  blot 
stille  og  rolige  og  tal  mildt 
til  hinanden.« 

Søster  Hinckley  tilføjer: 
»Man  kan  ikke  være  egois- 
tisk i  et  ægteskab.  Man  er 
nødt  til  at  prioritere  sin 
ægtefælles  lykke  og  tryghed 
først.  Hvis  man  arbejder  på 
det,  vil  man  også  selv  være 
lykkelig.« 

»Ægteskab  kræver  en 
meget  høj  grad  af  selvdisci- 
plin,« fortsætter  præsident 
Hinckley.  »Ægteskab  er 
ikke  kun  romantik.  Det  er 
arbejde,  det  kræver  en  ind- 
sats. Man  må  tilpasse  sig 
hinanden.  Man  må  hjælpe 


hinanden.  Man  bør  også 
gøre  alt  i  sin  magt  for  at 
udvikle  ægtefællens  talen- 
ter og  muligheder.  Man  bør 
erkende,  der  er  forskelle. 
Det  kan  være  en  meget 
berigende  og  stimulerende 
oplevelse.« 

Betal  tiende 
og  undgå  gæld 

Præsident  Hinckley  rådede 
også  ægtepar  til  at  komme 
ud  af  gæld.  »Gæld  er 
forfærdeligt.  Enhver,  som 
levede  under  depressionen  i 
30'erne,  ved,  at  gæld 
trælbinder.  Undgå  gæld  og 
betal  alle  regninger  til 
tiden.« 

»Vi  har  haft  et  meget 
lykkeligt  ægteskab,« 
fortsætter  han.  »Når  jeg  ser 
tilbage,  fortryder  jeg  ikke 
noget.  Vi  er  i  årenes  løb 
blevet  velsignet  langt  mere, 
end  vi  drømte  om.  Vi  har 
aldrig  manglet  noget.  Vi 


har  betalt  vores  tiende.  Det 
kom  først.  Vi  har  levet 
beskedent,  men  komforta- 
belt og  rimeligt.  Vi  har 
pløjet  vores  lille  fure,  gjort 
den  større  og  gået  fremad  i 
vores  liv.  Der  er  faktisk  ikke 
noget  usædvanligt  ved 
vores  tilværelse,«  fasthol- 
der han. 

Ved  interviewets  slut- 
ning vender  præsident 
Hinckley  sig  mod  sin 
hustru  og  siger:  »Det,  hun 
gjorde  som  mor,  gør  hun  nu 
som  bedstemor  og  oldemor. 
Efter  60  års  ægteskab  er  vi 
nu  lidt  mindre,  vi  er  ikke  så 
ranke  i  ryggen,  vi  er  skrum- 
pet lidt.  Vi  bevæger  os 
langsommere,  men  vi  er 
lykkelige  og  elsker  hinan- 
den,« slutter  præsident 
Hinckley. 

Præsident  og  søster 
Hinckley  har  fem  børn,  25 
børnebørn  og  18  oldebørn. 

Uddrag  fra  Church 
News,  19.  april  1997,  s.  3. 

Vi  bliver  10  milL  i  år! 


Vi  bør  nå  de  10  millio- 
ner inden  årets 
udgang,«  fortalte  præsident 
Hinckley  i  sine  indledende 
bemærkninger  ved  april- 
konferencen.  »Der  er  gået 
167  år,  siden  Kirken  blev 
organiseret.  Fra  den  dag  og 
indtil  i  dag  er  den  roligt  og 
stabilt  vokset,  indtil  med- 
lemstallet ved  udgangen  af 
1996  er  nået  næsten  9,7 
millioner. « 

De  ledsagende  grafer 
fra  Church  News  illustre- 
rer udviklingen  de  sidste 


10  år  på  forskellige  områ- 
der. 


Nye  kvommmer 
af  De  Halvfjerds 

Den  største  organisato- 
riske ændring  ved  konfe- 
rencen bekendtgjorde 
præsident  Hinckley  ligele- 
des i  sine  indledende 
bemærkninger.  De  134 
områdeautoriteter  blev 
opretholdt  som  halvfjerdse- 
re og  placeret  i  De  Halv- 
fjerds' Tredje,  Fjerde  og 


Femte  Kvorum  under  ledel- 
se af  De  Halvfjerds'  Præsi- 
dium. 

Områdeautoriteter  i 
Europa,  Asien  og  Afrika 
blev  placeret  i  De  Halv- 
fjerds' Tredje  Kvorum;  i 
Latinamerika  i  det  Fjerde 
Kvorum;  og  i  USA  og 
Canada  i  det  Femte  Kvo- 
rum. Disse  brødre  er  nu 
ordineret  til  embedet  som 
halvfjerdser,  som  er  omtalt  i 
L&lP  107,  og  de  er  »kaldet 
til  at  prædike  evangeliet  og 
være  særlige  vidner  for 


ikke -jøderne  og  for  hele 
verden«  (v.  25). 

Ikke  generalautoriteter 

Områdeautoriteterne  er 
imidlertid  ikke  generalauto- 
riteter, de  vil  fortsat  bo  i 
deres  hjem  og  tjene  i  deres 
fritid.  Deres  myndighed  er 
begrænset  til  det  område, 
hvor  de  bor,  i  modsætning 
til  medlemmerne  af  De 
Halvfjerds'  Første  og  Andet 
Kvorum  (generalautorite- 
ter), hvis  myndighed  gæl- 
der over  hele  verden. 


1996  annual  report 


«  !  i  I  rt «  Hi  i  i  i  i  1 1  <  t  i  f  t  <  1 1  i  D  >  i  1 1  i  I  i  i  I  >  t  <!  I  «  « <  1 1  i  I  i  i  l'li  i  I  <  i  1 1  i  ( 1  i  I  i  1 1  t  f  ( i  i  i :  t  <  1 1  i  >1 


/9»         I9HI1         IWO         191)2         1994  l'm 


mi 


DIstricts 

/'AW  t'>Hf,  IVVII  tVH2  /W 


Missioiis 

ivKi      i9,vs      mm      pm      l'm  m6 


t  ,  ^  1  

i  \  i 

250 

m 


l9Ht>         f9liH        t¥>n         W2         m,1  /WA 


,  -.6  c 


mé  l'm      l'm      i'm  !<m> 


WfTOWWDS,  BRANCHES 

;9W)  l9H!f.        19'X)  1997  l'm  l'IW, 


■m 


Bapiisms  CHIlDRENOf  RECORD 

1986         IQnii         I99f>         l<m         1994  199b 


•mm 


i  \ 


ATVEAR-tNO 

!9m,     i9«n      tm&     m2     1994  ;<w 


-  n^m 

1 

ma        I9SS        1990         1992        1994  1996 


^^^^^^ 


Ch3rts,<te5<gilj;QagHdyoak 


K I R  K  E  N  YT 

ir 


Silkeborg  Gren 
får  ny  leder 


(FOTO:  TD) 


Den  9.  marts  1997  blev  bror  Steffen 
Vestergaard  opretholdt  som  grenspræsident 
i  Silkeborg  Gren  i  Århus  Stav.  Han  afløste 
bror  Steen  Buur  Kreiberg,  der  søndagen 
efter  blev  kaldet  som  biskop  i  Århus  Ward. 


Det  er  ikke  ligefrem 
erfaring  i  Kirken  den 
nye  grenspræsident  i  Silke- 
borg står  og  mangler.  Igen- 
nem de  sidste  mange  år  har 
han  trofast  tjent  i  ledende 
stillinger  i  Århus  stav,  sidst 
som  andenrådgiver  til 
stavspræsident  Carsten 
Larsen  i  9  år.  9  år  i  en  kal- 
delse i  Århus  Stav,  der  har 
bragt  præsident  Vester- 
gaard ud  til  hver  en  krog  af 
staven  og  på  tomandshånd 
med  størstedelen  af  Kirkens 

o 

medlemmer  i  Århus  Stav. 


-  Det  er  utroligt  dejligt, 
at  være  hjemme  igen,  men 
jeg  savner  også  alle  de 
mennesker,  jeg  har  lært  at 
kende  i  mine  mange  år  i 
staven,  siger  præsident 
Vestergaard  og  tilføjer,  at 
det  har  givet  en  utrolig  ind- 
sigt i  så  mange  ting. 

Præsident  Vestergaard,  der 
tidligere  har  været  grens- 
præsident i  Silkeborg  og 
ligeledes  i  Odense  Gren  har 
også  tjent  som  rådgiver  til 
to  forskellige  biskopper,  én  i 
Randers  og  én  i  Odense. 


Novi  Sørensen  blev 
opretholdt  som  første  råd- 
giver i  Silkeborg  Gren  og 
bror  Ole  Donati  som  gre- 
nens sekretær. 

Underviste  egne  børn 

Steffen  Vestergaard  er  gift 
med  Birthe  og  sammen  har 
de  5  børn  i  alderen  9  til  25 
år.  Birthe  og  Steffen  Vester- 
gaard fejrede  sidste  år  deres 
sølvbryllup  sammen.  I  15  af 
de  25  år  har  familien  været 
medlem  af  Silkeborg  Gren, 
der  i  dag  tæller  60  medlem- 
mer, hvoraf  ca.  halvdelen 
deltager  aktivt  i  enhedens 
møder. 

Det  har  betydet,  at 
vores  børn  har  måtte  klare 
sig  med  far  og  mor  når  det 
gjaldt  undervisningen  i 
evangeliet,  fortæller  præsi- 
dent Vestergaard. 

-  Og  det  er  en  af  de  sto- 
re forskelle  i  forhold  til  sid- 
ste gang  jeg  var  grenspræsi- 
dent i  Silkeborg  Gren,  for- 
tæller den  nye  grenspræsi- 
dent. Dengang  jeg  var 
grenspræsident  første  gang, 
havde  jeg  ingen  rådgivere 
og  ikke  nogen  egentlig 
organisation.  I  dag  har  jeg 
en  rådgiver,  en  sekretær,  et 
kvorumspræsidentskab  et 
hjælpeforeningspræsident- 
skab  og  et  primarypræsi- 
dentskab, siger  præsident 
Vestergaard  og  påpeger,  at 
det  gør  en  stor  forskel. 

-  Da  vores  ældste  børn 
voksede  op,  var  de  de  ene- 
ste børn  i  byen,  der  var 
medlemmer  af  Kirken. 
Sådan  er  det  ikke  mere. 
Idag  har  vi  3  seminarelever 
i  grenen,  hvilket  repræsen- 
terer 100%  deltagelse. 

Steffen  Vestergaard  blev 
selv  medlem  af  Kirken  som 
2 1  årig.  På  daværende  tids- 
punkt havde  han  undersøgt 


Kirken  i  hele  3  år.  Han  er 
en  pioner,  hvad  angår  Kir- 
ken og  medlemskab,  idet 
han  er  den  eneste  i  sin 
familie,  der  er  medlem  af 
Kirken. 

-  Jeg  ville  være  sikker  på 
det,  jeg  gjorde,  derfor  tog 
det  så  lang  tid,  fortæller 
Steffen  Vestergaard.  Jeg 
vidste  godt,  at  det  ville 
betyde,  at  jeg  ville  miste 
alle  mine  venner,  og  det 
gjorde  jeg  også,  og  dengang 
tænkte  man  ikke  bare,  «at 
man  jo  finder  nogle  nye  i 
Kirken»,  hvilket  jeg  gjorde. 

Institut  og  sammenhold 

Silkeborg  Gren  har  også  en 
ugentlig  institutklasse,  der 
bliver  undervist  af  Steffen 
Vestergaard  selv.  Det  har 
været  en  dejlig  oplevelse, 
der  har  været  med  til  at 
udvikle  grenens  medlem- 
mer. 

-  Det  har  været  meget 
givende  for  os  rent  evange- 
lisk og  samtidigt  givet  os 
hyggeligt  samvær,  fortæller 
Steffen  Vestergaard. 

Netop  samvær  og  gode 
følelser  er  altafgørende  for 
grenens  fremtidige  udvik- 
ling. 

-  Det  er  et  must  for  os, 
at  vi  finder  nogle  nye  med- 
lemmer, og  derfor  spiller 
fuldtidsmissionærerne  en 
fremtrædende  rolle  i  vores 
Gren.  Vi  har  intensiveret 
vores  indsats  og  har  som 
mål,  at  grenens  medlemmer 
går  på  splits  med  missio- 
nærerne hver  eneste  uge. 

Men  det  nytter  ikke 
noget,  at  man  støtter  missi- 
onærerne og  finder  nye 
medlemmer,  hvis  forholde- 
ne ikke  er  parate  til  denne 
udvikling. 

-  Men  det  er  de  i  vores 
gren,  siger  præsident  Poul- 

sen,  der  fortæller  at  sam- 
menholdet er  så  godt  og 
ånden  så  god,  at  alle 
besøgende  vil  føle  sig  godt 
tilpas.  Vi  er  i  en  sådan  posi- 
tion, at  gæster  vil  føle  sig 
velkomne  og  også  få  for- 
nemmelsen af,  at  her  er  der 
et  eller  andet  specielt. 

Tak  til  familien  Kreiberg 

Steffen  Vestergaard  ønsker 
også  på  Silkeborg  Grens 
vegne,  at  takke  hele  famili- 


en Kreiberg,  der  hver  ene- 
ste søndag  kom  hele  vejen 
fra  Århus,  hvor  de  rent 
geografisk  hørte  til. 

-  Det  har  været  et  stort 
offer,  som  hele  familien 
ydede,  og  det  har  vi  været 
meget  glade  for. 

-  Vi  er  også  meget  glade 
for  de  medlemmer  i  Silke- 
borg, der  er  vendt  tilbage  til 
fuld  aktivitet  igen,  og  som 
er  med  til  styrke  og  opbygge 
grenen. 


Siden  sidste  gang  præsi- 
dent Vestergaard  var  grens- 
præsident  i  Silkeborg,  har 
enheden  også  fået  nye  loka- 
ler. Dengang  lejede  man  sig 
ind  i  nogle  lokaler  hver  søn- 
dag. Og  grenens  medlem- 
mer måtte  selv  stille  stole  op 
og  ned  og  gøre  parat.  I  dag 
har  grenen  dejlige  lejede 
lokaler,  som  står  til  rådighed 
hele  ugen.  Alle  disse  ting  er 
med  til  at  gøre,  at  grenen 
nu  er  klar  til  fremtiden. 


Og  præsident  Vesterga- 
ard er  klar  til  fremtiden  og 
de  udfordringer,  den  inde- 
holder. 

-  Det  er  dejligt  igen  at 
have  en  kaldelse  i  Kirken. 
Jeg  har  altid  været  glad  for 
at  have  en  kaldelse.  Jeg 
lovede  Herren,  at  jeg  altid 
ville  stå  til  rådighed,  og  det 
har  jeg  i  sinde  at  holde. 

Susanne  Perkins 


Kirken  går  på  internettet 
varsomt  og  metodisk 


Hits  on  LDS  Church 
Web  site 


mm.  220EC.    7$m.    sm  12 


29jAN.  26m 


zm.    sne.  mm. 


(KILDE:  Church  News  d.  1.  marts  1997) 


Internettet  er  et  elektronisk  grænseland,  der  lige  som  alle  andre 
nye  grænser  rummer  endeløse  muligheder  og  grænseløse 
udfordringer  -  både  for  Kirken  og  dens  medlemmer,  har  ældste 
Jeffrey  R.  Holland  fra  De  Tolvs  Kvorum  udtalt. 


I et  interview  med  en  jour- 
nalist fra  Church  News 
talte  ældste  Holland  om  in- 
ternettet, Kirkens  holdning 
til  dette  elektroniske  medie 
samt  i  hvilket  omfang  Kir- 
ken i  øjeblikket  bruger 


internettet.  {Kirkenyt  har  i 
en  tidligere  artikel  i  april 
1996  skrevet  om  internet- 
tet og  danske  medlemmers 
aktiviteter  på  nettet). 

-  Indtil  videre  vil  Kir- 
kens ledere  fortsætte  med 


at  observere  dette  elektro- 
niske medie,  varsomt  og 
metodisk,  i  takt  med,  at 
Kirken  udvider  sin  virk- 
somhed på  World  Wide 
Web,  fortalte  ældste  Hol- 
land til  Church  News. 


Uden  fanfarer  eller  an- 
den officiel  bekendtgørelse 
aktiverede  Kirken  i  begyn- 
delsen af  december  1996  sin 
hjemmeside  på  internettet. 

Kirken  har  i  over  et  år 
haft  en  hjemmeside,  der  lod 
internetbrugerne  vide,  at 
dette  var  Kirkens  fremtidige 
hjemmeside,  der  ville  kom- 
me til  at  indeholde  officielle 
bekendtgørelser  og  informa- 
tioner om  Jesu  Kristi  Kirke 
af  Sidste  Dages  Hellige. 
Adressen  på  Kirkens  hjem- 
meside er:  ttp: //www. lds.org. 

-  Vi  er  ikke  fuldstændig 
åndeløst  betaget  af  inter- 
nettet, men  vi  undervurde- 
rer det  heller  ikke,  sagde 
ældste  Holland,  der  påpe- 
gede, at  Kirken  bruger  det 
verdensomspændende  net, 
såvel  som  andre  måder  at 
kommunikerer  på,  til  at 
undervise  i  evangeliet  og  til 
at  fremme  Herrens  værk. 

Gæster  på  Kirkens  'web- 
site'  bliver  mødt  med  en 
farvegengivelse  af  Del  Par- 
sons  kendte  maleri  af  Jesus. 
Hvilket  uden  tvivl  bidrager 
til  at  rette  den  fejlagtige 
opfattelse  af,  at  Kirkens 
medlemmer  ikke  er  kristne. 

Selvom  om  'websurfers' 
har  adgang  til  informationer 
om  Mormons  Bog  og  slægts- 
historie, var  den  oprindelig 
tanke,  at  Kirkens  'site'  skul- 
le udstyre  medierne  med 
informationer  om  Kirken, 
som  f  eks.  vores  grund- 
læggende  tro  og  doktriner, 
omtale  dele  af  vores  missi- 
onsprogram  samt  centrale 
oplysninger  og  nøgletal. 

Informationer  om  sprog, 
der  tales  af  Kirkens  med- 
lemmer, templer,  tiende  o.l. 
kan  også  findes  på  Kirkens 
hjemmeside. 

Et  missionsredskab 

Siden  Kirken  aktiverede  sin 
hjemmeside  i  december 
1996  har  der  i  gennemsnit 
været  1600  mennesker  om 
dagen,  der  har  været  inde 
at  se  på  hjemmesiden.  Disse 
mennesker  har  været  inde 
og  søge  på  i  gennemsnit 
over  30  forskellige  emner. 

-  Selvom  hjemmesiden 
på  en  måde  fungerer  som  et 
missionsredskab,  ved  at  stil- 
le viden  og  informationer 
til  rådighed  for  mennesker, 
der  ikke  ved  noget  om  Kir- 
ken og  ligeledes  giver  infor- 
mationer om  Mormons 
Bog,  sagde  ældste  Holland, 
så  vil  internettet  ikke  ænd- 
re den  fundamentale  måde, 
som  Kirken  indtil  nu  missi- 
onerer på.  Men  internettet 
kan  vise  sig,  at  være  en  ny 
kilde  til  henvisninger. 

-  Men  på  trods  af  dette, 
vil  evangeliet  i  den  sidste 
ende  altid  blive  prædiket  af 
en  missionær,  der  vidner  for 
et  andet  menneske,  og  det 
menneske  vil  føle  ånden  i 
det  vidnesbyrd,  sagde  æld- 
ste Holland. 

Brug  internettet 
med  omtanke 

-  Næsten  alt,  der  kan  bru- 
ges til  noget  godt,  har  sam- 
tidig også  mulighed  for  at 
kunne  gøre  skade,  sagde 
ældste  Holland  og  påpege- 
de, at  vores  samfund  i  dag 
må  kæmpe  med  det  faktum, 
at  der  overhovedet  ingen 


restriktioner  er  for,  hvad  der 
kan  lægges  ud  på  nettet. 

-  Hver  mand,  kvinde 
eller  barn  med  en  lille  smu- 
le penge  og  en  lille  smule 
software  kan  gå  ind  og  udgi- 
ve materiale  på  internettet, 
sagde  ældste  Holland. 

Han  opfordrede  Kirkens 
medlemmer  til  at  benyttet 
internettet  på  samme 
måde,  som  de  bruger  andre 
medier  og  hjælpemidler  - 
baseret  på  evangeliets  fun- 
damentale principper. 

Netop  fordi  alle  med  et 
abonnement  til  internettet 
kan  have  sin  egen  hjemme- 
side og  forkynde  og  sige  lige, 
hvad  de  har  lyst  til,  var  det 
vigtigt  for  Kirken,  at  andre 
skulle  vide,  at  alle  disse  ikke 
taler  for  Kirken  officielt. 

-  Når  det  handler  om  at 
bekendtgøre  Kirkens  offici- 
elle doktriner  og  holdnin- 
ger, vil  vi  hellere  fortælle 
vores  egen  historie,  sagde 
ældste  Holland. 

Dansk  hjemmeside 

Brugere  af  internettet,  der 
søger  informationer  om 
Kirken  i  Danmark,  går  hel- 
ler ikke  forgæves.  Som 
hundredvis  af  andre  med- 
lemmer af  Kirken  er  der 
også  danskere,  der  har  lagt 
informationer  om  Kirken 
ud  på  nettet.  En  af  dem  er 
Steffen  Estrup  fra  Helsingør 
Gren  i  Københavns  Stav. 

Han  bruger  meget  tid  og 
energi  på  at  informere 
omverden  om  Kirken,  dens 
doktriner  og  gøremål.  Man- 
ge tusinde  har  været  inde 
og  klikke  på  de  danske 
hjemmesider,  der  indehol- 
der alt  lige  fra  oplysninger 
om  kirkebygningernes 
adresser  til  stavskalendere. 

-  Jeg  får  flere  henven- 
delser om  ugen  fra  menne- 
sker, der  gerne  vil  høre 
mere  om  Kirken.  Mange  af 
dem  korresponderer  jeg 
med  anonymt.  Netop  det, 
at  vi  kommunikere  gennem 
internettet,  får  dem  til  at 
føle  sig  mindre  truede,  end 
hvis  jeg  stod  på  deres  dør- 


trin, fortæller  Steffen 
Estrup. 

At  svare  på  alle  de  hen- 
vendelser er  et  tidskræven- 
de arbejde,  der  dog  for  Stef- 
fen nærmest  har  karakter  af 
en  hobby. 

Indtil  videre  har  Kirken 
ønsket,  at  det  kun  er  den 
officielle  hjemmeside  fra 


Salt  Lake  City,  der  på  Kir- 
kens vegne  er  på  internet- 
tet, så  de,  der  vil  vide  mere 
om  Kirken  i  Danmark  og 
læse  oplysninger  på  dansk, 
må  fortsat  klikke  ind  på 
Steffens  adresse,  der  er: 

Http:/AJsers.Cyberci- 
ty.dk/~ccc2343/SDH. 

En  liste  over  de  30  lande  hvorfra  flest  har  besøgt  kirkens 

hjemmeside.  (KILDE:  Church  News  d.  1.  marts) 


Internet  users 
Jind  LDS  Web  sUe 

Internet  users  from  93  diff erent 
coimtries  have  f  ound  the  Church's 
Web  site.  Below  is  a  list  of  the  top 
30  countries  in  which  the  greatest 
number  of  visits  to  the  site 
originated. 

1.  United  States 

2.  Canada 

3.  Australia 

4.  Japan 

5.  England 

6.  Sweden 

7.  Brazil 

8.  Germany 

9.  New  Zealand 

10.  The  Netherlands 

11.  Finland 

12.  Norway 

13.  Mexico 

14.  Spain 

15.  Denmark 

16.  Switzerland 

17.  France 

18.  Portugal 

19.  Belgium 

20.  Italy 

21.  South  Africa 

22.  South  Korea 

23.  Czech  RepubUc 

24.  Singapore 

25.  Iceland 

26.  Austria 

27.  Hungary 

28.  Israel 

29.  Domincan  Repubhc 

30.  Hong  Kong 

